IZVEDBENI SKLEP KOMISIJE (EU) 2021/1015

z dne 17. junija 2021

o spremembi Izvedbenega sklepa (EU) 2019/1956 glede harmoniziranih standardov za hladilne aparate, aparate za izdelavo sladoleda in ledu, laboratorijsko opremo za segrevanje materialov, avtomatsko in polavtomatsko laboratorijsko opremo za analiziranje in druge namene, električno opremo s predpisanimi vrednostmi v zvezi z električnim napajanjem, aparate za obdelavo kože z ultravijoličnim in infrardečim sevanjem, grelnike prostorov, električne likalnike, nepremične štedilnike, kuhalne plošče, pečice in podobne aparate, parne aparate za tkanine, elektromehanske krmilne naprave, odeje, blazine, oblačila in podobne gibke grelne aparate ter določene vrste druge električne opreme, zasnovane za uporabo v določenih napetostnih mejah

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,

ob upoštevanju naslednjega:

(1) V skladu s členom 12 Direktive 2014/35/EU Evropskega parlamenta in Sveta (2) je treba za električno opremo, ki je v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domnevati, da je skladna z varnostnimi cilji, navedenimi v členu 3 navedene direktive in določenimi v Prilogi I k navedeni direktivi ter zajetimi v navedenih harmoniziranih standardih ali njihovih delih.

(2) Komisija je z dopisom M/511 z dne 8. novembra 2012 od Evropskega odbora za standardizacijo (CEN), Evropskega odbora za elektrotehnično standardizacijo (Cenelec) in Evropskega inštituta za telekomunikacijske standarde (ETSI) zahtevala zagotovitev prvega popolnega seznama naslovov harmoniziranih standardov ter pripravo, revizijo in dokončanje harmoniziranih standardov za električno opremo, ki je načrtovana za uporabo znotraj določenih napetostnih mej, v podporo Direktivi 2014/35/EU. Varnostni cilji, navedeni v členu 3 Direktive 2014/35/EU in določeni v Prilogi I k navedeni direktivi, se niso spremenili, odkar je bila vložena zahteva pri odborih CEN in Cenelec ter inštitutu ETSI.

(3) CEN in Cenelec sta na podlagi zahtevka M/511 pripravila harmonizirani standard EN 60335-2-24:2010 in njegove spremembe EN 60335-2-24:2010/A1:2019, EN 60335-2-24:2010/A2:2019 ter EN 60335-2-24:2010/A11:2020 za hladilne aparate ter aparate za izdelavo sladoleda in ledu.

(4) Na podlagi zahtevka M/511 sta CEN in Cenelec revidirala harmonizirana standarda EN 61010-2-010:2014 in EN 61293:1994, sklica na katera sta objavljena v Sporočilu Komisije (2018/C 326/02) (3). To je privedlo do sprejetja harmoniziranih standardov EN IEC 61010-2-010:2020 za laboratorijsko opremo za gretje materialov in EN IEC 61293:2020 za električno opremo s predpisanimi vrednostmi v zvezi z električnim napajanjem.

(5) Na podlagi zahtevka M/511 sta CEN in Cenelec spremenila harmonizirana standarda EN 60335-2-17:2013 za odeje, blazine, oblačila in podobne gibke grelne naprave ter EN 60335-2-85:2003 za parne aparate za tkanine, sklica na katera sta vključena v Prilogo I k Izvedbenemu sklepu Komisije (EU) 2019/1956 (4). To je privedlo do sprejetja harmoniziranih standardov EN 60335-2-17:2013/A1:2020 in EN 60335-2-85:2003/A2:2020, s katerima se uvajajo spremembe. CEN in Cenelec sta spremenila tudi naslednje harmonizirane standarde, sklici na katere so bili objavljeni v Sporočilu (2018/C 326/02): EN 60335-2-27:2013 za aparate za obdelavo kože z ultravijoličnim in infrardečim sevanjem; EN 60335-2-30:2009 za grelnike prostorov in EN 60335-2-6:2015 za stacionarne štedilnike, kuhalne plošče, pečice in podobne aparate. To je privedlo do sprejetja naslednjih harmoniziranih standardov, s katerimi se uvajajo spremembe: EN 60335-2-27:2013/A1:2020 in EN 60335-2-27:2013/A2:2020, EN 60335-2-30:2009/A12:2020 in EN 60335-2-30:2009/A1:2020 ter EN 60335-2-6:2015/A11:2020 in EN 60335-2-6:2015/A1:2020.

(6) Na podlagi zahtevka M/511 sta CEN in Cenelec revidirala tudi harmonizirani standard EN 61010-2-081:2015 za avtomatsko in polavtomatsko laboratorijsko opremo za analizo in druge namene ter spremenila harmonizirani standard EN 60335-2-3:2016 za električne likalnike. To je privedlo do sprejetja harmoniziranega standarda EN IEC 61010-2-081:2020 in harmoniziranega standarda EN 60335-2-3:2016/A1:2020, s katerim se uvajajo spremembe.

(7) Komisija je skupaj z odboroma CEN in Cenelec ocenila, ali so navedeni harmonizirani standardi in njihove spremembe skladni z zahtevo iz dopisa M/511.

(8) Harmonizirani standardi EN IEC 61010-2-010:2020, EN IEC 61010-2-081:2020, EN IEC 61293:2020, EN 60335-2-17:2013 (kot je bil spremenjen z EN 60335-2-17:2013/A1:2020), EN 60335-2-27:2013 (kot je bil spremenjen z EN 60335-2-27:2013/A1:2020 in EN 60335-2-27:2013/A2:2020), EN 60335-2-30:2009 (kot je bil spremenjen z EN 60335-2-30:2009/A12:2020 in EN 60335-2-30:2009/A1:2020), EN 60335-2-3:2016 (kot je bil spremenjen z EN 60335-2-3:2016/A1:2020), EN 60335-2-6:2015 (kot je bil spremenjen z EN 60335-2-6:2015/A11:2020 in EN 60335-2-6:2015/A1:2020) ter EN 60335-2-85:2003 (kot je bil spremenjen z EN 60335-2-85:2003/A2:2020), in kakor so bili spremenjeni ali popravljeni s katerimi koli drugimi standardi, sklici na katere so bili objavljeni v Uradnem listu Evropske unije, izpolnjujejo varnostne cilje, ki naj bi jih zajemali in ki so določeni v Direktivi 2014/35/EU. Zato je primerno, da se sklici na navedene standarde objavijo v Uradnem listu Evropske unije skupaj s sklici na vse ustrezne standarde, s katerimi so bili navedeni standardi spremenjeni ali popravljeni.

(9) V Prilogi I k Izvedbenemu sklepu (EU) 2019/1956 so navedeni sklici na harmonizirane standarde, na podlagi katerih se domneva skladnost z Direktivo 2014/35/EU. Da se zagotovi, da so sklici na harmonizirane standarde, pripravljene v podporo Direktivi 2014/35/EU, navedeni v enem aktu, bi bilo treba sklice na navedene standarde vključiti v Izvedbeni sklep (EU) 2019/1956.

(10) V preglednici ZZA.1 harmoniziranega standarda EN 60335-2-24:2010 (kot je bil spremenjen z EN 60335-2-24:2010/A1:2019, EN 60335-2-24:2010/A2:2019 in EN 60335-2-24:2010/A11:2020) je pojasnjeno besedilo „površina, ki presega 75 cm2“, ki se uporablja v njegovih določbah 30.2 in 30.2.101. Za zagotovitev jasnosti in skladnosti bi bilo treba sklic na navedeni standard skupaj s sklici na standarde, ki ga spreminjajo, objaviti z omejitvijo v zvezi z navedenim besedilom.

(11) Člen 1 Izvedbenega sklepa (EU) 2019/1956 določa, da so sklici na harmonizirane standarde za električno opremo, pripravljene v podporo Direktivi 2014/35/EU, navedeni v Prilogi I k navedenemu sklepu. Za zagotovitev, da so sklici na harmonizirane standarde, pripravljene v podporo Direktivi 2014/35/EU, ki so objavljeni z omejitvijo, navedeni v istem aktu, je treba navedeni člen spremeniti in vstaviti ločeno prilogo, ki vsebuje sklice na takšne harmonizirane standarde.

(12) Odbora CEN in Cenelec sta pripravila tudi popravek EN 60947-5-1:2017/AC:2020-05, s katerim se popravlja harmonizirani standard EN 60947-5-1:2017 za krmilne naprave in stikalne elemente, sklic na katerega je vključen v Prilogo I k Izvedbenemu sklepu (EU) 2019/1956. Glede na to, da popravek uvaja tehnične popravke v navedeni standard, ter da se zagotovi pravilna in dosledna uporaba harmoniziranih standardov, sklici na katere so objavljeni, je primerno sklic na navedeni harmonizirani standard skupaj s sklicem na popravek vključiti v Prilogo I k Izvedbenemu sklepu (EU) 2019/1956.

(13) Zato je treba sklice na naslednje harmonizirane standarde, glede na to, da so bili revidirani ali popravljeni, umakniti iz serije C Uradnega lista Evropske unije skupaj s sklici na vse standarde, s katerimi so bili navedeni standardi spremenjeni ali popravljeni, objavljenimi v Uradnem listu Evropske unije: EN 61010-2-010:2014, EN 61293:1994, EN 60335-2-27:2013, EN 60335-2-30:2009 in EN 60335-2-6:2015.

(14) V Prilogi II k Izvedbenemu sklepu (EU) 2019/1956 so navedeni sklici na harmonizirane standarde, pripravljene v podporo Direktivi 2014/35/EU, ki so umaknjeni iz serije C Uradnega lista Evropske unije. Zato je navedene sklice primerno vključiti v navedeno prilogo.

(15) Umakniti je treba tudi sklice na harmonizirane standarde EN 60335-2-17:2013, EN 60335-2-85:2003 in EN 60947-5-1:2017, glede na to, da so bili spremenjeni ali popravljeni, iz serije L Uradnega lista Evropske unije skupaj s sklici na vse standarde, s katerimi so bili navedeni standardi spremenjeni ali popravljeni, objavljenimi v Uradnem listu Evropske unije. Zato je ustrezno navedene sklice črtati iz Priloge I k Izvedbenemu sklepu (EU) 2019/1956.

(16) Da bi imeli proizvajalci dovolj časa za pripravo na uporabo harmoniziranih standardov EN IEC 61010-2-010:2020, EN IEC 61293:2020, EN 60335-2-17:2013 (kot je bil spremenjen z EN 60335-2-17:2013/A1:2020), EN 60335-2-27:2013 (kot je bil spremenjen z EN 60335-2-27:2013/A1:2020 in EN 60335-2-27:2013/A2:2020), EN 60335-2-30:2009 (kot je bil spremenjen z EN 60335-2-30:2009/A12:2020 in EN 60335-2-30:2009/A1:2020), EN 60335-2-6:2015 (kot je bil spremenjen z EN 60335-2-6:2015/A11:2020 in EN 60335-2-6:2015/A1:2020), EN 60335-2-85:2003 (kot je bil spremenjen z EN 60335-2-85:2003/A2:2020) ter EN 60947-5-1:2017 (kot je bil popravljen z EN 60947-5-1:2017/AC:2020-05), in kakor so bili spremenjeni ali popravljeni s katerimi koli drugimi standardi, sklici na katere so bili objavljeni v Uradnem listu Evropske unije, je treba odložiti umik sklicev na harmonizirane standarde EN 61010-2-010:2014, EN 61293:1994, EN 60335-2-27:2013, EN 60335-2-30:2009, EN 60335-2-6:2015, EN 60335-2-85:2003, EN 60335-2-17:2013 in EN 60947-5-1:2017 skupaj s sklici na vse standarde, s katerimi so bili navedeni standardi spremenjeni ali popravljeni, objavljenimi v Uradnem listu Evropske unije.

(17) Sklic na harmonizirani standard EN 61010-2-081:2015 je bil prvič objavljen v Sporočilu Komisije (2016/C 249/03) (5), vendar je bil pomotoma izpuščen iz Sporočila Komisije (2018/C 209/04) (6) in Sporočila (2018/C 326/02). Sklic na navedeni harmonizirani standard bi bilo zato treba objaviti v Uradnem listu Evropske unije z učinkom za nazaj. Navedena objava bi morala ohraniti svoj učinek za obdobje, ki proizvajalcem omogoča, da se pripravijo na uporabo harmoniziranega standarda EN IEC 61010-2-081:2020.

(18) Sklic na harmonizirani standard EN 60335-2-3:2016 je bil prvič objavljen s sporočilom (2016/C 249/03), vendar je bil pomotoma izpuščen iz Sporočila (2018/C 326/02). Sklic na navedeni harmonizirani standard bi bilo zato treba objaviti v Uradnem listu Evropske unije z učinkom za nazaj. Navedena objava bi morala ohraniti svoj učinek za obdobje, ki proizvajalcem omogoča, da se pripravijo na uporabo harmoniziranega standarda EN 60335-2-3:2016 (kot je bil spremenjen z EN 60335-2-3:2016/A1:2020).

(19) Sklici na harmonizirane standarde EN 60664-1:2007, EN 60051-1:1998, EN 60127-3:1996, EN 60664-3:2003, EN 60695-10-3:2002, EN 60695-11-2:2014, EN 60695-11-5:2005, EN ISO 11252:2013, HD 597 S1:1992, EN 60664-4:2006, EN 60695-2-10:2013, EN 60695-2-11:2014, EN 60695-10-2:2014, EN 60695-11-3:2012, EN 60695-11-4:2011, EN 60695-11-10:2013, EN 60695-11-20:2015, EN 61010-2-091:2012, EN 61557-8:2015, EN 61557-15:2014 in EN 61557-16:2015 ter sklici na morebitne spremembe ali popravke navedenih standardov so bili prvič objavljeni v Sporočilu (2016/C 249/03), vendar pomotoma niso bili zajeti v Sporočilih (2018/C 209/04) in (2018/C 326/02). Sklici na harmonizirane standarde EN 50288-2-1:2013, EN 50288-2-2:2013, EN 50288-3-1:2013, EN 50288-3-2:2013, EN 50288-4-1:2013, EN 50288-4-2:2013, EN 50288-5-1:2013, EN 50288-5-2:2013, EN 50288-6-1:2013, EN 50288-6-2:2013, EN 50288-10-2:2015, EN 50288-11-2:2015, EN 62493:2010, EN 50288-1:2013, EN 61010-2-061:2015, EN 61230:2008 in EN 62026-7:2013 ter sklici na morebitne spremembe ali popravke navedenih standardov so bili prvič objavljeni v Sporočilu (2016/C 249/03), vendar pomotoma niso bili zajeti v Sporočilu (2018/C 326/02). Sklice na navedene standarde bi bilo zato treba objaviti v Uradnem listu Evropske unije z učinkom za nazaj.

(20) Z Izvedbenim sklepom Komisije (EU) 2020/1146 (7) je bil sklic na harmonizirani standard EN 50178:1997 vključen v Prilogo II k Izvedbenemu sklepu (EU) 2019/1956, v kateri so navedeni sklici na harmonizirane standarde, pripravljene v podporo Direktivi 2014/35/EU, ki so umaknjeni iz serije C, brez navedbe datuma umika. Zato je treba zadevni vnos v Prilogi II k Izvedbenemu sklepu (EU) 2019/1956 nadomestiti z novim vnosom, ki vsebuje sklic na standard EN 50178:1997 in datum umika. Glede na to, da je bil standard EN 50178:1997 revidiran s standardom EN 62477-1:2012:2012 in njegovo spremembo EN 62477-1:2012/A11:2014, sklica na katera sta bila objavljena v seriji C Uradnega lista Evropske unije v Sporočilu (2018/C 326/02), je treba proizvajalcem dati nekaj dodatnega časa za pripravo na uporabo harmoniziranega standarda EN 62477-1:2012 in njegove spremembe. Umik standarda EN 50178:1997 bi bilo zato treba odložiti.

(21) Izvedbeni sklep (EU) 2019/1956 bi bilo zato treba ustrezno spremeniti.

(22) Skladnost s harmoniziranim standardom ustvarja domnevo o skladnosti z ustreznimi bistvenimi zahtevami, vključno z varnostnimi cilji, iz harmonizacijske zakonodaje Unije od datuma objave sklica na tak standard v Uradnem listu Evropske unije. Več sklicev na harmonizirane standarde je treba objaviti v Uradnem listu Evropske unije z učinkom za nazaj. Ta sklep bi zato moral začeti veljati na dan objave –

SPREJELA NASLEDNJI SKLEP:

Člen 1 Izvedbeni sklep (EU) 2019/1956 se spremeni: (1) v členu 1 se dodajo naslednji odstavki: „Sklic na harmonizirani standard EN 60335-2-24:2010, pripravljen v podporo Direktivi 2014/35/EU in določen v Prilogi IA k temu sklepu, se z omejitvijo objavi v Uradnem listu Evropske unije. Sklici na harmonizirane standarde za električno opremo, ki je načrtovana za uporabo znotraj določenih napetostnih mej, pripravljene v podporo Direktivi 2014/35/EU in navedene v Prilogi IB k temu sklepu, se objavijo v Uradnem listu Evropske unije. Šteje se, da so navedeni sklici objavljeni v Uradnem listu Evropske unije od datumov, določenih v navedeni prilogi. Sklica na harmonizirana standarda za električno opremo, ki je načrtovana za uporabo znotraj določenih napetostnih mej, pripravljena v podporo Direktivi 2014/35/EU iz Priloge IC k temu sklepu, se objavita v Uradnem listu Evropske unije. Šteje se, da sta navedena sklica objavljena v Uradnem listu Evropske unije za obdobja, določena v navedeni prilogi.“; (2) Priloga I se spremeni v skladu s Prilogo I k temu sklepu; (3) vstavi se Priloga IA, kot jo določa Priloga II k temu sklepu; (4) vstavi se Priloga IB, kot jo določa Priloga III k temu sklepu; (5) vstavi se Priloga IC, kot jo določa Priloga IV k temu sklepu; (6) Priloga II se spremeni v skladu s Prilogo V k temu sklepu.

Člen 2 Ta sklep začne veljati na dan objave v Uradnem listu Evropske unije. Točka 1 Priloge I se uporablja od 22. decembra 2022. Točka 3 Priloge I se uporablja od 22. decembra 2021. Točka 5 Priloge I se uporablja od 22. decembra 2022.

V Bruslju, 17. junija 2021 Za Komisijo predsednica Ursula VON DER LEYEN

(1) UL L 316, 14.11.2012, str. 12.

(2) Direktiva 2014/35/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z omogočanjem dostopnosti na trgu električne opreme, ki je načrtovana za uporabo znotraj določenih napetostnih mej (UL L 96, 29.3.2014, str. 357).

(3) Sporočilo Komisije (2018/C 326/02) v okviru izvajanja Direktive 2014/35/EU Evropskega parlamenta in Sveta o harmonizaciji zakonodaj držav članic v zvezi z omogočanjem dostopnosti na trgu električne opreme, ki je načrtovana za uporabo znotraj določenih napetostnih mej (UL C 326, 14.9.2018, str. 4).

(4) Izvedbeni sklep Komisije (EU) 2019/1956 z dne 26. novembra 2019 o harmoniziranih standardih za električno opremo, ki je načrtovana za uporabo znotraj določenih napetostnih mej, pripravljenih v podporo Direktivi 2014/35/EU Evropskega parlamenta in Sveta (UL L 306, 27.11.2019, str. 26).

(5) Sporočilo Komisije (2016/C 249/03) v okviru izvajanja Direktive 2014/35/EU Evropskega parlamenta in Sveta o harmonizaciji zakonodaj držav članic v zvezi z omogočanjem dostopnosti na trgu električne opreme, ki je načrtovana za uporabo znotraj določenih napetostnih mej (UL C 249, 8.7.2016, str. 62).

(6) Sporočilo Komisije (2018/C 209/04) v okviru izvajanja Direktive 2014/35/EU Evropskega parlamenta in Sveta o harmonizaciji zakonodaj držav članic v zvezi z omogočanjem dostopnosti na trgu električne opreme, ki je načrtovana za uporabo znotraj določenih napetostnih mej (UL C 209, 15.6.2018, str. 37).

(7) Izvedbeni sklep Komisije (EU) 2020/1146 z dne 31. julija 2020 o spremembi Izvedbenega sklepa (EU) 2019/1956 glede harmoniziranih standardov za nekatere gospodinjske aparate, termične člene, opremo v kabelskih omrežjih za televizijske in zvokovne signale ter interaktivne storitve, odklopnike, naprave za gašenje obloka in opremo za obločno varjenje, inštalacijske spojke za trajni spoj v fiksnih napeljavah (inštalacijah), transformatorje, reaktorje, napajalnike in kombinacije teh elementov, sistem kabelskega napajanja električnih vozil, kabelske vezice in urejanje kablov, krmilne naprave, stikalne elemente, svetilke za zasilno razsvetljavo, elektronska vezja, ki se uporabljajo za svetilke, in razelektrilne sijalke (UL L 250, 3.8.2020, str. 121).